[image: image1.png]




    545400 SIGHIŞOARA
Str. Muzeului nr. 7, Tel./Fax 0265 – 771278

H O T Ă R Â R E A NR. 252
                                                            din 29 septembrie 2022
privind intabularea dreptului de proprietate privată a Municipiului Sighișoara 

asupra unui imobil – teren și transmiterea unor drepturi de concesiune

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 29.286/12.09.2022 şi la Consiliul Local Sighișoara cu nr. 30.595/22.09.2022, de referatul de aprobare, înregistrat cu nr. 29.288/12.09.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighișoara cu nr. 26.764/18.08.2022, prin care numiții Barabaș Ioan și Barabaș Eva solicită, în calitate de moștenitori ai defunctului Barabaș Ioan, preluarea pe numele Barabaș Eva a contractului de concesiune nr. 185/1998;

Având în vedere contractul de concesiune nr. 185/4666/23.06.1998, așa cum a fost modificat și completat prin actul adițional nr. 1/12.12.2007, încheiat între Municipiul Sighișoara, în calitate de concedent și Barabaș Ioan, în calitate de concesionar, având ca obiect terenul, în suprafață de 465 mp., situat în Sighișoara, str. Parângului, nr. 115, înscris în C.F. nr. 6084, sub nr. top. 4811/1, lotul nr. 21, destinat construirii unei locuințe;

Având în vedere că, potrivit extrasului de Carte Funciară nr. 59050 Sighișoara (nr. CF vechi: 6084), sub nr. top. 4811/1 este înscrisă o suprafață de 9.263 mp., iar sub nr. top. 4812/2 o suprafață de 8.297 mp., în total 17.560 mp., ca aparținând Municipiului Sighișoara;

Având în vedere că în contabilitatea Municipiului Sighișoara, suprafața de teren de 465 mp., care face obiectul contractului de concesiune antemenționat, este evidențiată, ca aparținând domeniului privat, sub nr. de inventar 51.069;

Având în vedere că locuința edificată pe terenul concesionat nu se află evidențiată în Cartea Funciară;

Având în vedere faptul că, potrivit prevederilor contractuale, durata concesiunii este pe durata existenței construcției, începând din momentul semnării contractului de către ambele părți, dar nu mai mult de 99 ani;

Având în vedere vechimea contractului de concesiune nr. 185/4666/23.06.1998, modificat și completat ulterior prin actul adițional nr. 1/12.12.2007, precum și schimbările legislative cu privire la concesiunea bunurilor intervenite până în prezent;

Având în vedere valoarea superioară a redevenței calculată conform prevederilor art. 13 alin. (1) și art. 17 din Legea nr. 50/1991 privind autorizarea executării lucrărilor de construcţii, republicată, cu modificările și completările ulterioare, respectiv de 1.116,00 lei/an, față de 562,28 lei/an - valoarea redevenței la care s-a ajuns în prezent ca urmare a aplicării prevederilor contractuale asupra valorii inițiale a redevenței stabilite prin contractul de concesiune nr. 185/4666/23.06.1998, cu modificările și completările ulterioare și de 279,00 lei/an – valoarea redevenței rezultată aplicând prevederile art. 5 (2) din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022;

Având în vedere cererea, înregistrată la Municipiul Sighișoara cu nr. 26.202/11.08.2022, prin care doamna Moczas Doina solicită transferul dreptului de concesiune asupra terenului, în suprafață de 3,60 mp., ocupat de scări de acces, teren care face obiectul contractului de concesiune nr. 15/17703/28.08.2020, anexând cererii contractul de vânzare - cumpărare, autentificat de Biroul Individual Notarial Suciu Ioana - Silvia, cu încheierea de autentificare nr. 244/19.07.2022 și extrasul C.F. nr. 50485-C1-U7;

Având în vedere că suprafața de 3,60 mp., care face obiectul contractului de concesiune nr. 15/17703/28.08.2020, încheiat între Municipiul Sighișoara, în calitate de concedent și Nistor Ioan Călin, în calitate de concesionar, este parte din terenul, proprietate a Statului Român, înscris în C.F. nr. 50485 Sighișoara, sub nr. top. 3412/8, în suprafață de 308 mp., situat în Sighișoara, str. Mihai Viteazu nr. 81, aferent blocului de locuințe C-201 și că în contabilitatea Municipiului Sighișoara acest teren este evidențiat, ca aparținând domeniului privat, sub nr. de inventar 51.322;

Având în vedere că, potrivit prevederilor contractului de concesiune nr. 15/17703/28.08.2020, durata concesiunii este de 35 ani, începând cu data de 28.08.2020;

Având în vedere valoarea superioară a redevenței la care s-a ajuns în prezent ca urmare a aplicării prevederilor contractuale asupra valorii redevenței inițiale stabilite prin contractul de concesiune nr. 15/17703/28.08.2020, respectiv de 53,37 lei/an, față de 18,00 lei/an - valoarea redevenței rezultată aplicând prevederile art. 1, lit. d) din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022 și de 18,72 lei/an - valoare rezultată prin aplicarea prevederilor art. 13 alin. (1) și art. 17 din Legea nr. 50/1991 privind autorizarea executării lucrărilor de construcţii, republicată, cu modificările și completările ulterioare;

Ținând cont că pentru clarificarea regimului juridic al imobilului – teren, înscris în C.F. nr. 50485 Sighișoara, sub nr. top. 3412/8, în suprafață de 308 mp., situat în Sighișoara, str. Mihai Viteazu nr. 81, aferent blocului de locuințe C-201, se impune adoptarea unei hotărâri a Consiliului Local în vederea înscrierilor situației de fapt a acestuia în cartea funciară;

Având în vedere că, în exercitarea atribuțiilor conferite prin art. 129 alin. (2), lit. ,,cˮ din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare, Consiliul Local al Municipiului Sighișoara administrează domeniul public și privat al Municipiului Sighișoara;

Văzând că, prin Decizia Înaltei Curți de Casație și Justiție nr. 22/26.09.2016 s-a stabilit că dispozițiile art. 26 din Legea fondului funciar nr. 18/1991, republicată, cu modificările și completările ulterioare, au fost abrogate prin intrarea în vigoare a art. 1138 din Legea nr. 287/2009 privind Codul civil, republicată, cu modificările și completările ulterioare, în ceea ce privește regimul juridic al terenurilor din intravilanul localităților;

Având în vedere prevederile deciziei mai sus amintită și în conformitate cu prevederile art. 36 alin. (1) din Legea fondului funciar nr. 18/1991, republicată, cu modificările și completările ulterioare, coroborate cu cele ale art. 1138 din Legea nr. 287/2009 privind Codul civil, republicată, cu modificările și completările ulterioare, terenurile aflate în proprietatea statului, situate în intravilanul localităților și care sunt în administrarea primăriilor, revin comunei, orașului sau, după caz, municipiului în a cărui rază administrativ - teritorială se află și intră în domeniul lor privat;

Văzând că Prefectul Județului Mureș a formulat acțiune în contencios administrativ în contradictoriu cu Consiliul Local al Municipiului Sighișoara, ce a făcut obiectul dosarului înregistrat la Tribunalul Mureș – Secția Contencios Administrativ și Fiscal cu nr. 44/102/2019, prin care a solicitat instanței să constate nelegalitatea art. 2 din Hotărârea Consiliului Local Sighișoara nr. 142/28.06.2018 privind intabularea dreptului de proprietate privată și publică a Municipiului Sighișoara asupra unor imobile – terenuri, și pe cale de consecință, anularea în parte a actului administrativ;

Ținând cont de soluțiile pronunțate în dosarul cu nr. 44/102/2019, având ca părți, Prefectul Județului Mureș, în calitate de reclamant și Consiliul Local al Municipiului Sighișoara, în calitate de pârât, cu precădere de Decizia Curții de Apel Târgu Mureș nr. 887/16.10.2019, definitivă, prin care, instanța a admis recursul formulat de Consiliul Local al Municipiului Sighișoara împotriva Sentinței nr. 192/23.04.2019, pronunțată de Tribunalul Mureș – Secția Contencios Administrativ și Fiscal, în dosarul nr. 44/102/2019, a casat în tot sentința atacată și în rejudecarea cauzei pe fond, a respins ca neîntemeiată acțiunea în contencios administrativ formulată de Prefectul Județului Mureș; 

Având în vedere considerentele reținute de instanța de recurs în motivarea deciziei pronunțate cu nr. 887/16.10.2019, respectiv: ”Curtea reţine că referirea legiuitorului la „regimul juridic” prevăzut de norma la care se face trimitere (art. 25 respectiv art. 26 din Legea 18/1991) nu implică urmarea procedurii specifice situaţiei moștenirilor vacante ci strict modalitatea de reglementare a situaţiei juridice a bunului care, la momentul publicării Legii 18/1991 stabilea persoana juridică căreia îi revenea calitatea de proprietar, instituţia care avea dreptul de administrare dar şi modalitatea de valorificare a bunului”,…..
 ….. ”Din această perspectivă, soluţia judecătorului fondului de admitere a acţiunii pe motiv că aceste terenuri ar fi putut trece în proprietatea publică, sau după caz, în proprietatea privată a UAT Sighișoara și în administrarea consiliului local, numai în baza certificatului de vacanță succesorală eliberat de notarul public, este dată cu aplicarea greşită a dispoziţiilor art. 36 alineat 1 din legea 18/1991, dispoziție legală care se completează cu art. 26 alineat 1 din legea 18/1991 doar în ceea ce priveşte regimul juridic al terenului nu şi în ceea ce priveşte modalitatea concretă respectiv procedura de intrare a bunului în proprietatea UAT.” ….”În ceea ce privește faptul că pârâtul Consiliul Local al Municipiului Sighișoara, nu a făcut dovada că terenurile menționate în anexa 1 la HCL 142/2018 erau în administrarea Primăriei Municipiului Sighișoara, la data intrării în vigoare a Legii 18/1991, Curtea achiesează la susţinerile recurentei în sensul că noţiunea de „administrare ” la care face referire art. 36 alineat 1 din legea 18/1991 nu are conţinutul prevăzut de art. 12 din Legea 213/1998 (act normativ ulterior), în sensul unui drept real principal derivat din dreptul de proprietate publică, o asemenea interpretare fiind de natură să golească de conţinut dispoziţiile art. 36 din legea 18/1991 raportat la cadrul juridic existent la momentul intrării în vigoare a acestui act normativ. Intervenţia legiuitorului prin art. 36 alineat 1 din Legea 18/1991 trebuie raportată tocmai la situația juridică din momentul intrării în vigoare a legii, respectiv la necesitatea de a se realiza o distincție, inexistentă anterior, între proprietatea Statului Român şi cea a unităţilor administrativ-teritoriale. Interpretând din această perspectivă noţiunea de „administrare” a terenurilor de către autoritatea recurentă, Curtea reţine că este vorba despre o administrare în fapt, a unui bun care nici prin destinaţia sa şi nici prin reglementare legislativă nu poate fi considerat ca aparţinând domeniului public al Statului Român. Terenurile în cauză se află la dispoziţia UAT şi puteau eventual face obiectul unor cereri de restituire. Cu privire la acest ultim aspect, Curtea subliniază că referirile intimatei la eventualitatea unor cereri de restituire a terenurilor în baza legilor speciale de reparaţie nu pot fi reţinute în cauză, având un caracter general şi incert. În măsura în care autoritatea-reclamantă ar fi indicat în concret existenta unor cereri/litigii care să vizeze terenurile în cauză s-ar fi putut discuta despre prevalenţa principiului restituirii în natură.”… ”Curtea reţine că, din cuprinsul cărților funciare depuse la dosar rezultă că terenurile, la data intrării în vigoare a Legii 18/1991, erau înscrise în proprietatea Statului Român iar administrarea în fapt a acestora de către UAT nu a fost contestată în concret şi este confirmată atât de destinația acestora cât şi de actele juridice încheiate de recurentă cu privire la aceste terenuri.”;

Ținând cont și de soluțiile pronunțate în dosarul cu nr. 2020/102/2019, având ca părți Prefectul Județului Mureș, în calitate de reclamant și Consiliul Local al Municipiului Sighișoara, în calitate de pârât, având ca obiect tutelă administrativă, prin care s-a solicitat constatarea nelegalității Hotărârii Consiliului Local Sighișoara nr. 96/29.05.2019 privind aprobarea închirierii directe a unor terenuri aferente construcțiilor, respectiv sentința civilă nr. 62/13.02.2020, pronunțată de Tribunalul Mureș, în dosarul nr. 2020/102/2019, prin care instanța de fond a respins ca neîntemeiată acțiunea formulată de reclamantul Prefectul Județului Mureș și Decizia Curții de Apel Târgu Mureș nr. 516/R/22.09.2020, pronunțată în dosarul nr. 2020/102/2019, definitivă, prin care instanța a respins recursul formulat de Prefectul Județului Mureș;  

Având în vedere că imobilul – teren înscris în C.F. nr. 50485 Sighișoara, sub nr. top. 3412/8, în suprafață de 308 mp., situat în Sighișoara, str. Mihai Viteazu nr. 81, aferent blocului de locuințe C-201, face obiectul actelor normative indicate mai sus;

Ţinând cont de faptul că sunt întrunite condiţiile legale pentru înscrierea dreptului de proprietate privată a Municipiului Sighișoara asupra imobilului – teren antemenționat;

Având în vedere că cele două terenuri antemenționate nu fac obiectul Legii nr. 10/2001, republicată, cu modificările şi completările ulterioare, al Legii nr. 18/1991, Legea fondului funciar şi al legilor prin care au fost aduse completări și modificări ulterioare la Legea nr. 18/1991, Legea fondului funciar, respectiv Legea nr. 247/2005, Legea nr. 231/2018 și Legea nr. 87/2020;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 29.287/12.09.2022, prin care se propune intabularea dreptului de proprietate privată a Municipiului Sighișoara asupra unui imobil – teren și transmiterea unor drepturi de concesiune;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. (1) Se aprobă înscrierea dreptului de proprietate privată a Municipiului Sighișoara asupra imobilului de natură teren în suprafață de 308 mp., situat în Municipiul Sighișoara, str. Mihai Viteazu, nr. 81, jud. Mureș, înscris în C.F. nr. 50485 Sighișoara (nr. C.F. vechi: 9660), sub nr. top. 3412/8, având în vedere că acesta se află situat în intravilanul Municipiului Sighișoara – domeniul privat.
(2) Prezenta hotărâre se va depune la Biroul de Cadastru și Publicitate Imobiliară Sighișoara în vederea înscrierilor situației de fapt a imobilului de natură teren mai sus identificat, în cartea funciară, astfel cum sunt acestea prevăzute în prezenta hotărâre.

Art. 2. (1) Se aprobă transmiterea către doamna Moczas Doina, începând cu data adoptării prezentei hotărâri, a dreptului de concesiune asupra suprafeței de 3,60 mp. din totalul de 308 mp. teren înscris în C.F. nr. 50485 Sighișoara (nr. C.F. vechi: 9660) sub nr. top. 3412/8, pe care este edificată scara de acces care deservește apartamentul nr. 6, înscris în C.F. nr. 50485-C1-U7 Sighișoara (nr. C.F. vechi: 9660/VI), sub nr. top. 3412/8/6, situat în Municipiul Sighișoara, str. Mihai Viteazu, nr. 81, bl. C-201, dobândit de la Nistor Ioan Călin, fostul proprietar al apartamentului și titular al dreptului de concesiune anterior înstrăinării apartamentului.

(2) Valoarea redevenței va fi de 53,37 lei/an, adică de 14,8259 lei/mp./an.

(3) Redevența va fi achitată anual, cu termenul scadent la 31 martie a fiecărui an și se va indexa anual cu indicele de inflaţie.

(4) Concesionara va fi obligată să depună, în termen de 90 de zile de la data semnării contractului, cu titlu de garanție, suma de 53,37 lei, reprezentând valoarea obligației de plată către concedent, stabilită și datorată pentru un an de activitate, sumă din care, dacă este necesar, să poată fi prelevate majorări și sume datorate de concesionară concedentului, în baza contractului de concesiune.

(5) Durata concesiunii va fi de 32 (treizeci și doi) de ani și 11 (unsprezece) luni.

(6) Modelul - cadru al contractului de concesiune este cel prevăzut în anexa nr. 1 la prezenta hotărâre.

Art. 3. (1) Se aprobă transmiterea către doamna Barabaș Eva, începând cu data adoptării prezentei hotărâri, a dreptului de concesiune asupra terenului - lot nr. 21, în suprafață de 465 mp., din totalul terenului, înscris în C.F. nr. 59050 Sighișoara (nr. CF vechi: 6084), sub nr. top. 4811/1, având categoria de folosință curți - construcții, teren situat în Municipiul Sighișoara, str. Parângului, nr. 115, jud. Mureș.

(2) Redevența va fi de 1.116,00 lei/an, adică de 2,40 lei/mp./an, calculată potrivit prevederilor art. 13 alin. (1) și art. 17 din Legea nr. 50/1991 privind autorizarea executării lucrărilor de construcţii, republicată, cu modificările și completările ulterioare. 

(3) Redevența va fi achitată anual, cu termenul scadent la 31 martie a fiecărui an și se va indexa anual cu indicele de inflaţie.

(4) În termen de 90 de zile de la semnarea contractului, concesionara are obligația depunerii, cu titlu de garanție, a unei sume reprezentând echivalentul prețului redevenței pentru un an de contract, adică 1.116,00 lei, sumă din care, dacă este necesar, să poată fi prelevate majorări și sume datorate de concesionară concedentului, în baza contractului de concesiune.

(5) Durata concesiunii va fi de 49 (patruzeci și nouă) ani.

(6) Modelul - cadru al contractului de concesiune este cel prevăzut în anexa nr. 2 la prezenta hotărâre.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Public Cadastru, Topometrie și Administrare Terenuri Agricole și Forestiere, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 5. Prin grija doamnei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

          Stupariu Călin               
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Evidența Patrimoniului și Fond locativ;

  3 ex. Compartimentul Evidență și Administrare Terenuri;
  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  2 ex. Biroul Public Cadastru, Topometrie și Administrare Terenuri Agricole și Forestiere;

  1 ex. Biroul Juridic;

  1 ex. doamna Moczas Doina;

  1 ex. doamna Barabaș Eva.

18 ex.  

B.A. 
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 252/29.09.2022

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	../../….
	

	Comunicarea către primar
	../../….
	

	Comunicarea către prefectul județului
	../../….
	

	Aducerea la cunoștința publică
	../../….
	

	Comunicarea, numai în cazul celei cu caracter individual
	../../….
	

	Hotărârea devine obligatorie sau produce efecte juridice, după caz
	../../….
	


